Am distribuit petiții ale societății civile în cutiile de corespondență ale senatorilor, am participat, în februarie 2017, alături de colegii din USR la prima acțiune de tip Occupy din Parlament, am citit petiția Declic ”Toți pentru Justiție!”, am utilizat portavocea atunci când mi-a fost tăiat microfonul, am lansat cartea Emiliei Șercan ”Fabrica de doctorate”, despre Academia de Plagiate de la SRI, în Senat, am distribuit cărțile lui Orwell colegilor din coaliția majoritară când au forțat ”Legile Justiției”, i-am făcut cadou ministrului agramat al Educație o carte de gramatică.

În vara anului 2017, am aflat despre intențiile Guvernului de a retrage Dosarul Roșia Montană de la UNESCO, sub pretextul ”completării” lui. De fapt, se intenționa anularea vizitei experților ICOMOS (organism raportor pentru UNESCO), programată să aibă loc la Roșia Montană în luna sepetembrie 2017. Chiar dacă eram în concediu, la sfârșitul lunii august, am transmis o interpelare publică premierului Mihai Tudose, prin care îi ceream să confirme sau să infirme această intenție. Din păcate, a confirmat, într-o intervenție televizată, în care a făcut referire și la o ”libelulă” care ar bloca dezvoltarea localității...

La începutul lunii iulie, în Semenic, are loc cunoscutul Festival de Jazz de la Gărâna. Împreună cu colegii mei Oana, Elena și Tudor am decis să îmbinăm plăcutul cu munca. Seara la concerte și gulas la ceaun. Dar până seara, am luat la pas Parcurile Naționale Semenic - Cheile Carașului și Cheile Nerei - Beușnița. Din păcate, situația e tragică: Romsilva folosește absolut orice pretext pentru a hăicui pădurile , în ciuda regimului special de protecție.

În Biroul Permanent și în plen am susținut schimbarea programului de lucru, în sensul mutării ședințelor de plen din zilele de marți în zilele de miercuri ale săptămânii. Acest lucru permite o mai bună pregătire a dezbaterilor pe proiectele ldin a doua ședință de plen legislativ a săptămânii (prima are loc luni), dar și aerisirea programului comisiilor permanente, pentru a evita suprapunerile de program (cei mai mulți senatori făcând parte din câte două comisii permanente). Acest lucru îi obligă pe mulți dintre colegi să respecte măcar cu o zi în plus programul de lucru la Senat (mulți dintre ei plecând din București încă de marți după-amiaza, după plen, chiar dacă programul oficial e până joi, inclusiv). Nu în ultimul rând, mă aștept ca acest program să reducă numărul proiectelor de lege care se adoptă tacit, fără dezbatere în comisii și plen.

Convocările intempestive sunt și ele folosite cu supramăsură. Am trecut inclusiv prin situația în care, într-o zi de activitate în circumscripție, am fost convocat la o ședință a Biroului Permanent. Mi-am rezervat bilet la avionul de prânz și, înainte de îmbarcare am dat telefon pentru a mă asigura că ședința va avea loc. Răspunsul a fost afirmativ. Am ajuns la București, dar în drum de la Otopeni la Parlament am primit sms pe telefon că ședința a fost anulată.

În Biroul Permanent am avut primele dispute cu reprezentanții majorității, am avut parte de jigniri din partea lui Șerban Nicolae, susținut de Călin Popescu Tăriceanu, care m-au determinat să părăsesc una dintre ședințe, dar am reușit să impun și câteva schimbări legate de transparența și predictibilitatea activității Senatului.

Cookie Use

We use cookies to ensure a smooth browsing experience. By continuing we assume you accept the use of cookies.